Upptakturinn slær taktinn á nýMeð Upptaktinum , Tónsköpunarverðlaunum barna og ungmenna , er ungu fólki gefið tækifæri til að senda inn tónsmíð eða drög að henni og vinna markvisst úr hugmyndum sí num með fulltingi listamanna . Afrakstur þeirrar vinnu má sjá og heyra á tónleikum Upptaktsins á opnunardegi Barnamenningar þann 21. apríl 2020 í Silfurbergi í Hörpu . Þar leika atvinnuhljóðfæraleikarar verkin á meðan ungmennin sitja á meðal áheyrenda . Upplýsingar Nú blásum við til leiks , áttunda árið í röð , og kynnum nýjan Upptakt 2020 . Upptakturinn er samstarfsverkefni Hörpu , Barnamenningarhátíðar , RÚV og Listaháskóla Íslands . Upptakturinn er opinn ungmennum í 5. – 10 . Bekk . Áhersla er lögð á að hvetja börn og ungmenni til að semja tónlist og styðja þau í fullvinnslu hugmyndar . Ungmennin sem komast áfram taka þátt í tónlistarsmiðju með nemendum Skapandi tónlistarmiðlunar við Listaháskóla Íslands , auk þess að vinna að útsetningum undir leiðsögn nemenda Tónsmíðadeildar . Að þessu ferli loknu höfum við eignast nýtt tónverk sem við getum flutt á tónleikum og varðveitt með upptöku . Markmið Upptaktsins Sköpun –að stuðla að tónsköpun ungs fólks og hvetja börn og ungmenni til að semja eigin tónlist . Skráning – að aðstoða börn og ungmenni við að fullvinna hugmyndir sínar í vinnusmiðju og varðveita þannig tónlistina . Flutningur – að gefa börnum og ungmennum tækifæri á að upplifa eigin tónlist í flutningi fagfólks við kjöraðstæður á tónleikum í Hörpu . Börnum og ungmönnum í 5. – 10. bekk er heimilt að taka þátt í Upptaktinum og senda inn tónsmíð óháða tónlistarstíl . Þau sem komast áfram taka þátt í vinnustofu með fagfólki . Lengd tónverks skal vera 1 - 5 mínútur að hámarki , annaðhvort einleiks eða samleiksverk fyrir allt að 7 flytjendur . Skila þarf tónsmíð inn í hefðbundinni eða grafískri nótnaskrift eða með upptöku . Skilafrestur hugmynda er til og með 21. febrúar 2020 Tónsmiðja Valin verk verða fullunnin í tónsmiðju með tónskáldum og fagfólki í tónlist . Tónsmiðjan fer fram í Listaháskóla Íslands og Hörpu dagana 10. - 24. mars 2020 . Að því ferli loknu hafa orðið til ný tónverk . Tónleikar Þriðjudaginn 21. apríl 2020 verða tónverkin flutt á metnaðarfullri og glæsilegri tónleikadagskrá í Silfurbergi , Hörpu . Tónleikarnir eru hluti af opnunarhátíð Barnamenningar í Reykjavík . Hljóðfæraleik og framkvæmd annast fagfólk í tónlist . Tónsköpunarverðlaunin Öll verkin sem flutt verða á tónleikunum hljóta tónsköpunarverðlaunin : Upptakturinn 2020 .